Борис Младенов-Young
Какво сме лекарите без сестрите…

chitanka.info

Какво сме лекарите без сестрите,

без сръчните им, опитни ръце?!

Ако труда им, грижите сравните

със нашите, не ще отстъпят те.

За милосърдие са всепризнати,

на тях лежи лечебния процес.

И за какво? За щурави заплати!

А чуваме по техния адрес

наред с хвалебствени суперлативи,

пикантни вицове — (несправедливи!)

че уж ни вкарвали в служебен грях

със прелести и с чар като сирени

и ний, от сладостта им съблазнени,

през нощните дежурства спим със тях!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.